b'\n_START_ARTICLE_\nNetopirji\n_START_SECTION_\nEholokacija\n_START_PARAGRAPH_\nVe\xc4\x8dina netopirjev med letom cvilka. Ti ultrazvo\xc4\x8dni signali se odbijajo od predmetov v okolici in nato netopirji sli\xc5\xa1ijo svoje odmeve. Tako vedo kje je kak\xc5\xa1na ovira v okolici. \xc4\x8clovek signalov s prostim u\xc5\xa1esom ne sli\xc5\xa1i, je pa to mogo\xc4\x8de s posebnimi napravami.\n_START_SECTION_\nPrehranjevanje\n_START_PARAGRAPH_\nVe\xc4\x8dinoma so no\xc4\x8dna bitja in so vsejedi. Nekateri sesajo kri ve\xc4\x8djih \xc5\xbeivali, vendar se ve\xc4\x8dina hrani z \xc5\xbeu\xc5\xbeelkami, npr. no\xc4\x8dnimi metulji ali nektarjem iz cvetlic. Nektar in kri li\xc5\xbeejo z dolgim jezikom. Nekateri znajo loviti ribe. So zelo inteligentne \xc5\xbeivali.\n_START_SECTION_\nBivali\xc5\xa1\xc4\x8da\n_START_PARAGRAPH_\n\xc5\xbdivijo v jamah, kro\xc5\xa1njah, balkonih, drevesnih duplinah, netopirnicah, \xc5\xa1pranjah sten, na postre\xc5\xa1jih cerkev, hlevov in zapu\xc5\xa1\xc4\x8denih objektov ter drugih stavb._NEWLINE_Svetli del dneva pre\xc5\xbeivijo v zato\xc4\x8di\xc5\xa1\xc4\x8dih (oz. bivali\xc5\xa1\xc4\x8dih)._NEWLINE_Izbirajo si zato\xc4\x8di\xc5\xa1\xc4\x8da, ki imajo relativno konstantno temperaturo in vla\xc5\xbenost ter so varna pred plenilci.\n_START_SECTION_\nZimsko spanje\n_START_PARAGRAPH_\nNetopirjem se v \xc4\x8dasu zimske otrplosti telesna temperatura spusti na 10 \xcb\x9aC. Upade jim tudi \xc5\xa1tevilo sr\xc4\x8dnih utripov iz 88 na le 25 do 45 udarcev na minuto, vdihnejo pa le vsakih 6 do 9 minut.'